พอดีไปหามาค่ะ วินิจฉัยว่าเป็นภูมิแพ้ขึ้นตาให้ยามา 2 ตัวคือ olopa mac กับน้ำตาเทียม ให้ใช้ยาติดต่อกัน 1 เดือน อยากจะสอบถามว่าถ้าหายแล้วสามารถหยุดยาก่อนได้มั้ยคะหรือว่าต้องใช้ติดต่อกัน 1 เดือน
สวัสดีค่ะ ภูมิแพ้ที่ตาเป็นภาวะที่พบได้บ่อย โดยอาการทั่วไปของภูมิแพ้ขึ้นตาได้แก่ ดวงตาแดงก่ำ แฉะ ไวต่อแสง คัน และทำให้เปลือกตาบวม ภูมิแพ้ขึ้นตามักเกิดขึ้นในผู้ที่มีอาการแพ้สารต่าง ๆ หรือขนสัตว์ ซึ่งก่อให้เกิดอาการต่อไปนี้ ดวงตาระคายเคืองและคัน ตาขาวเป็นสีชมพูหรือแดง ดวงตาชื้นแฉะ เนื่องจากมีปริมาณน้ำในดวงตามากขึ้นการรักษา ควรหลีกเลี่ยงการสัมผัสหรือขยี้ตาเพื่อลดอาการคันและอักเสบ และใช้น้ำตาเทียมหรือยาหยอดตาชนิดต้านภูมิแพ้ภายใต้การดูแลของแพทย์ได้ โดยยาถ้าไม่ใช่ยาฆ่าเชื้อที่ต้องใช้ให้ครบจนหมดตามแพทย์สั่ง คือเป็นยาตามอาการได้แก่น้ำตาเทียม หรือยาต้านภูมิแพ้นั้น เมื่ออาการดีขึ้นอาจหยุดยาได้ แต่อย่างไรก็ตาม โรคภูมิแพ้เป็นโรคเรื้อรัง ซึ่งกรณีที่เป็นมาก อาจมีความจำเป็นต้องใช้ยาต่อเนื่องจนกว่าจะพบแพทย์ครั้งถัดไป แพทย์อาจพิจารณาจากอาการอีกครั้งว่าจะหยุดยาได้หรือไม่ หรือควรใช้ยาต่อเนื่องเพื่อควบคุมอาการ แนะนำว่าถ้าอาการยังไม่ได้หายสนิทดีหมด อาจจะใช้ยาต่อเนื่องจนพบแพทย์ค่ะ